Kirkkomuskari
Tervetuloa iloiseen yhdessäoloon musiikin parissa! Muskarissa lauletaan, leikitään, loruillaan, liikutaan, soitetaan ja kuunnellaan.
Ohjelmistona on sekä perinteisiä että uudempia lastenlauluja ja loruja. Muskarihetket tukevat myös kotien kristillistä kasvatusta sisältäen lasten virsiä sekä muita hengellisiä lauluja kirkkovuoden aiheiden mukaisesti. Muskarissa tärkeää on vuorovaikutus lapsen ja vanhemman välillä sekä yhdessäolo koko ryhmän kanssa.
Kaikkiin alle 6-vuotiaiden perheryhmiin lapset osallistuvat yhdessä vanhemman tai muun tutun aikuisen kanssa. Isommat lapset (Valonlähde ja Valopeili -minit, n. 5-9-v) osallistuvat ilman aikuista.
Kirkkomuskari on kirkon kryptassa, kirkon alakerrassa, kulku Vapaudentien puoleisesta ovesta.
Valonlähde ja Valopeili -minit
Torstai-iltaisin Ounasrinteen kappelilla (os. Saaruantie 3) lauletaan ja soitetaan! Valonlähdettä ja Valopeiliä ohjaavat Sanna Koivuranta-Virtanen ja Henna Väistö.
Klo 17-18 Valonlähde -kuoro
Lapsikuoro Valonlähde yli 6-vuotiaille.
Kevätkaudella pienemmät ja isommat kuorolaiset harjoittelevat yhdessä, tarvittaessa ryhmää jaetaan iän mukaan. Uudet laulajat ovat tervetulleita mukaan kuorotoimintaan!
Klo 18-18.45 Valopeili -minit eli soittoryhmä n. 5-9-vuotiaille
Soittoryhmässä pääset oppimaan ukulelen soittoa sekä erilaisia muskarin rytmi- ja melodiasoittimia.
Samaan aikaan kappelilla on Valopeili-soittajat yli 10-vuotiaille koululaisille, joht. Tarja Alakörkkö-Perkkiö.
Lapsikuoro ja soittoryhmät ovat maksuttomia.
Ilmoittautuminen kaikkeen muskaritoimintaan oheisen linkin kautta. Ounasrinteellä kokoontuvien lasten musiikkiryhmien kevätkausi alkaa to 19.1.2023.
Maksut
Kirkkomuskarin kevätkauden hinta on 50 € / 1 lapsi + aikuinen ja sisarusryhmät 70 € / perhe.
Ilmoittautuminen